open-index/open-wikipedia-markdown huggingface dataset:
एस्पिरितु सान्तो द्वीप

:*यदि आप [[ब्राज़ील]] के इस से मिलते-जुलते नाम के राज्य पर जानकारी ढूंढ रहे हैं तो [[एस्पिरितो सान्तो]] का लेख देखें*

**एस्पिरितु सान्तो** (Espiritu Santo) प्रशांत महासागर के दक्षिणी भाग में स्थित वानूआतू देश का सबसे बड़ा द्वीप है। यह प्रशांत महासागर के मॅलानिशिया क्षेत्र के न्यू हेब्रिडीज़ द्वीप समूह का भाग है। वानूआतू का दूसरा सबसे बड़ा शहर, लूगनविल (Luganville), इसी द्वीप पर बसा हुआ है।

## चित्रदीर्घा

File:Champagne Beach.jpg|द्वीप के उत्तरी भाग में शैम्पेन बीच
File:Champagne Beach Vanuatu.JPG|स्थानीय बच्चे
File:BestPoint.JPG|द्वीप के दक्षिण में
File:Santo-island-living-1.jpg|एस्पिरितु सान्तो के कुछ लोग
File:Nakatambol tree, Dracontomelon vitiense, Vatthe Conservation Park, Espiritu Santo, Vanuatu. An underutilised tropical fruit tree..jpg|एक द्रकोन्तोमेलोन (नाकातम्बोल) का पेड़ जिसके फल खाये जाते हैं


## इन्हें भी देखें
* वानूआतू
* न्यू हेब्रिडीज़
* मॅलानिशिया

## सन्दर्भ

श्रेणी:वानूआतू के द्वीप
श्रेणी:प्रशांत महासागर के द्वीप
मानसिक प्रक्रिया

मस्तिष्क द्वारा किये जाने वाले कार्यों को **मानसिक प्रक्रियाएँ** (Mental process) या **मानसिक कार्य** (mental function) कहते हैं। मनोविज्ञान, व्यवहार और मानसिक प्रक्रियाओं का अध्ययन करता है।

प्रमुख मानसिक प्रक्रियाएं ये हैं- संवेदन (Sensation), स्मृति, चिन्तन (कल्पना करना, विश्वास, तर्क करना आदि) संकल्प (volition), संवेग (emotion) आदि।

## आधारभूत मनोवैज्ञानिक प्रक्रियाएँ
व्यवहार का अधययन करते समय मनाेवैज्ञानिकाें के लिये उन प्रक्रियाआें काे समझना सबसे महत्वपूर्ण है, जाे सामूहिक रूप से किसी विशेष व्यवहार काे प्रभावित करती हैं। प्रमुख मनाेवैज्ञानिक प्रक्रियाएं निम्नलिखित हैं-

* **संवेदन** (Sensation) : संवेदना से तात्पर्य उन विभिन्न उत्तेजनाआें के प्रति हमारी जागरूकता से है जाे हमें विभिन्न संवेदी तंत्रों द्वारा प्राप्त हाेती हैं जैसे, दृष्टि, श्रवण, स्पर्श, गन्ध तथा स्वाद।
***अवधान** (Attention): अवधान के समय हम उपलब्ध कई उत्तेजनाआें में से किसी एक विशेष उत्तेजना पर चयनात्मक रूप से केन्द्रित हाेते हैं, उदाहरणतः कक्षा में व्याख्यान सुनते समय विद्यार्थी शिक्षक द्वारा बाेले गये शब्दाें काे सुनते हैं तथा कक्षा में उपस्थित अन्य उत्तेजनाआें काे नजरअंदाज करते हैं, जैसे पंखे का शाेर।
* **प्रत्यक्षण** (perception): प्रत्यक्षण में हम सूचना काे संसाधित करते हैं और उपलब्ध उत्तेजनाआें का अर्थ निकालते है। उदाहरण के लिये, जब हम किसी पेन काे देखते हैं ताे हम उसे एक लिखने वाली वस्तु के रूप में पहचानते हैं।
* **सीखना ([[अधिगम]])** : अनुभव और अभ्यास द्वारा नये ज्ञान और कौशलाें के अर्जन में हमारी सहायता करता है। ये अर्जित ज्ञान और कौशल हमारे व्यवहार में अपेक्षित परिवर्तन लाते हैं और विभिन्न परिस्थितियाें में समायाेजन करने में हमारी सहायता करते हैं।
* **[[स्मृति (मनोविज्ञान)|स्मृति]]** : जाे सूचना हम संसाधित करते हैं और सीखते हैं, वह हमारे स्मृतितन्त्र में धारण हाे जाती है। आवश्यकता पड़ने पर धारित सूचना का पुनराेत्पादन करने में भी स्मृति हमारी सहायता करती है। उदाहरण के लिये, परीक्षा के लिये अधययन करने के पश्चात् प्रश्नपत्र में दिये गये प्रश्नाें के उत्तर लिखना।
* **चिन्तन** : चिंतन के अन्तर्गत हम धारण किये गये ज्ञान का विभिन्न समस्याआें के समाधान में प्रयाेग करते हैं। जब भी हमारे सामने काेई समस्या आती है, तब हम अपने मन में, उस समस्या से जुड़े विभिन्न तथ्याें का एक दूसरे से तर्कपूर्ण सम्बन्ध स्थापित करते हैं और तब समस्या के सम्बन्ध में एक विवेकपूर्ण निर्णय लेते हैं। हम अपने आस-पास घटित विभिन्न घटनाआें का मूल्यांकन भी करते हैं और उसके अनुसार एक धारणा बनाते हैं।

## इन्हें भी देखें
*मनोविज्ञान

श्रेणी:मनोविज्ञान
संवेद

thumb|मानव के पाँच मुख्य संवेदी अंग (इन्द्रियाँ)
thumb|शार्क में विद्युत् क्षेत्र (ऍलॅक्ट्रिक फ़ील्ड) में परिवर्तन भांपने का इन्द्रियबोध होता है जिसका इस्तेमाल वह अपना ग्रास पकड़ने के लिए करती है
**संवेद** या **इन्द्रियबोध** (sense) उन शारीरिक क्षमताओं को कहते हैं जिनसे प्राप्त हुए ज्ञान से किसी जीव को अपने वातावरण का बोध होता है। मनुष्यों में पाँच प्रमुख संवेदी अंग (इन्द्रियाँ) हैं- देखना (आँखों से), सुनना (कानों से), छूना (त्वचा से), सूंघना (नाक से) और स्वाद लेना (जीभ से)। किन्तु मनुष्य में इनके अलावा भी बहुत से संवेदों को ग्रहण करने की क्षमता होती है, जैसे ताप आदि। अन्य जानवरों में अलग इन्द्रियबोध होते हैं, जिसे की कुछ मछलियों में पानी के दबाव के लिए इन्द्रियाँ होती है जिनसे वे आराम से बता पाती हैं के आसपास कोई अन्य मछली हिल रही है के नहीं। कुछ अन्य जानवर पानी में विद्युत् या चुम्बकीय क्षेत्रों में परिवर्तन को भांप लेते हैं - या शिकार करने के लिए बहुत लाभकारी होती है क्योंकि हर अन्य जीव अपने आसपास विद्युत् क्षेत्र पर प्रभाव डालता है।

## संवेद और अवगम में अंतर
जैसे ही इन्द्रियाँ अपने वातावरण में किसी चीज के बारे में ज्ञान प्राप्त कर लेती हैं, उस वस्तु का शारीरिक रूप से "इन्द्रियबोध" हो जाता है। अभी मस्तिष्क ने इसका अर्थ नहीं निकाला होता। मस्तिष्क की कुछ ऐसी चोटें और रोग होतें हैं जिनमें किसी व्यक्ति को चीजें तो दिखती हैं लेकिन उनका बोध नहीं हो पाता। "विज़ुअल ऐग्नोज़िया" नाम के रोग में व्यक्ति चीज देखकर उसका विवरण दे सकता है लेकिन उसे पहचानता नहीं, जैसे एक घोड़ा देखकर उसकी सटीक चित्र हाथ से बनाने में सक्षम है लेकिन यह नहीं पहचान पता के यह एक घोड़ा है। कारण यह है कि इन व्यक्तियों में इन्द्रियबोध तो बिलकुल ठीक होता है लेकिन अवगम की प्रक्रिया में कुछ समस्या हुई होती है।

## इन्हें भी देखें
* अवगम (perception)

श्रेणी:मनोविज्ञान
श्रेणी:बोध
श्रेणी:हिन्दी विकि डीवीडी परियोजना
*
तिर्यक आक्रमण

right|thumb|300px|तिर्यक आक्रमण
**तिर्यक आक्रमण** (तिरछा आक्रमण / oblique order) एक सैन्य युक्ति (tactic) है जिसमें आक्रमणकारी सेनानायक किसी चुने हुए स्थान पर अपनी अधिकांश शक्ति झोंक देता है और शेष शक्ति को शेष स्थानों पर लगाता ताकि शत्रुसेना को रोका जा सके। ऐसा करके कमजोर या समान शक्ति वाला सेनानायक (भी) एक या कुछ स्थानों पर शत्रु सेना पर भारी पड़ जाता है। इसके बाद सेनानायक शत्रु को पूर्णतः पराजित करने का प्रयत्न करता है। इस विधि की मान्यता है कि अपनी शक्ति को केन्रित करके ही सफलता प्राप्त की जा सकती है, शक्ति को सब जगह समान रूप से बांटने से आप कमजोर बने रहते हैं।

प्रशा के फ्रेड्रिक द्वितीय की सेना, आक्रमण की इस युक्ति का प्रयोग करने के लिये प्रसिद्ध थी।

## सन्दर्भ
श्रेणी:युद्ध
श्रेणी:सेना
विल्हेम वुण्ट

**विल्हेम मैक्समिलियन वुण्ट** (Wilhelm Maximilian Wundt ; 16 अगस्त, 1832 – 31 अगस्त, 1920) जर्मनी के चिकित्सक, दार्शनिक, प्राध्यापक थे जिन्हें आधुनिक मनोविज्ञान का जनक माना जाता है। वुण्ट ने मनोविज्ञान को विज्ञान माना और उन्होने ही सबसे पहले अपने आप को मनोवैज्ञानिक कहा। वे 'प्रायोगिक मनोविज्ञान के जनक' माने जाते हैं। सन 1879 में जर्मनी के लिपजिंग शहर में कार्लमार्क्स नामक विश्वविद्यालय में मनोविज्ञान की प्रथम प्रयोगशाला स्थापित की। इसके बाद मनोविज्ञान को अध्ययन की एक स्वतन्त्र विधा माना जाने लगा।

## सन्दर्भ

श्रेणी:मनोवैज्ञानिक
श्रेणी:1832 में जन्मे लोग
श्रेणी:१९२० में निधन
श्रेणी:जर्मनी के लोग
अन्तःकालीन सरकार

**अन्तःकालीन सरकार** (Provisional government) उस अन्तरिम सरकार को कहते हैं जो किसी राजनैतिक संक्रमण के समय निर्मित की जाती है ताकि स्थायी सरकार के आने तक वह व्यवस्था बनाये रखने का कार्य कर सके। ऐसा प्रायः नये राष्ट्रों के उदय के समय होता है।

श्रेणी:सरकार
प्रवचनसार

**प्रवचनसार** आचार्य कुन्दकुन्द की एक महत्वपूर्ण कृति मानी जाती है यह समयसार के बाद की रचना है तथा सीमंधर स्वामी के समवसरण से लौटने के पश्चात उनके प्रवचनों का सार के रूप में लिखी गई कृति है इसलिए इसका नाम भी **प्रवचनसार** रखा गया है। यह तीन भागों में विभक्त है: ज्ञानतत्त्व प्रज्ञापन, ज्ञेयतत्त्व प्रज्ञापन और चारित्र चूलिका।  

## सन्दर्भ

श्रेणी:जैन धर्म
अफवाह

thumb| ओनोरे दोम्ये (Honoré Daumier) द्वारा चित्रित 'स्कपिन और क्रिस्पिन' (Scapin et Crispin) (1858-1860)
सामाजिक विज्ञानों में ऐसे कथनों को **अफवाह** (rumor) कहते हैं जिसकी सत्यपरकता की शीघ्र या कभी भी न जाँची जा सके। कुछ विद्वान अफवाह को अधिप्रचार (प्रोपेगेण्डा) का ही एक रूप मानते हैं। 

श्रेणी:सूचना
दशवैकालिक

**दशवैकालिक** आचार्य शय्यम्भव की निर्यूहणकृति है , वे श्रुतकेवली थे। उन्होंने विभिन्न पूर्वों से **दशवैकालिक** निर्यूहण किया। इसमें १० अध्याय हैं , इसकी रचना विकाल में पूर्ण हुई थी। 

**दशवैकालिक** में मुख्य रूप से धर्मका स्वरूप साधु की भिक्षाचर्या , श्रामण्य की पूर्व भूमिका भाषाशुद्धि , विनय समाधि आदि का सुंदर विवेचन  हुआ है। 

## सन्दर्भ

## बाहरी कड़ियाँ
*दशवैकालिक सूत्र

श्रेणी:जैन धर्म
श्रेणी:जैन ग्रंथ
सेंजी

:*इस नाम से मिलते-जुलते अन्य लेखों के लिए [[सेंजी (बहुविकल्पी)]] देखें*

**सेंजी** (Senji), या अप्रचलित उच्चारण में **जेंजी** (Gingee), भारत के तमिल नाडु राज्य के विलुप्पुरम ज़िले में स्थित एक शहर है। राष्ट्रीय राजमार्ग ७७ यहाँ से गुज़रता है।

## इन्हें भी देखें
* विलुप्पुरम ज़िला

## सन्दर्भ

श्रेणी:विलुप्पुरम ज़िला
श्रेणी:तमिल नाडु के शहर
श्रेणी:विलुप्पुरम ज़िले के नगर
हेरमान बूरहावे

**हेरमान बूरहावे** (Hermann Boerhaave, सन् १६६८ - १७३८) पूरे यूरोप में प्रसिद्ध डेनमार्क का चिकित्साविद, वनस्पतिविज्ञानी, इसाई मानतावादी था। वह नैदानिक शिक्षा का संस्थापक तथा कभी-कभी आधुनिक शरीरक्रियाविज्ञान का जनक भी माना जाता है। (अपने शिष्य, अल्ब्रेट फॉन हालर, के साथ)। उसका सिद्धान्त था- 'सरलता सत्य की पहचान है।'

हेरमान का जन्म लाइडन (Leiden) के निकट वूरहूट (Voorhout) में हुआ था। लाइडन में शरीरक्रिया विज्ञान और हार्डरविक में आपने चिकित्सा शास्त्र की शिक्षा प्राप्त की। लाइडन के विश्वविद्यालय में आप वनस्पति तथा चिकित्सा शास्त्रों के प्राध्यापक, विश्वविद्यालय के रेक्टर तथा व्यावहारिक चिकित्सा एवं रसायन विज्ञान के प्रोफेसर रहे।

१७वीं शताब्दी तक चिकित्सा विज्ञान की पढ़ाई केवल पुस्तकों तक ही सीमित रहती थी। रोगी से उसका कोई संबंध नहीं रहता था। सन् १६३६ में लाइडन में प्रथम बार रोगी को शैय्या के पास खड़े होकर अध्ययन का प्रारंभ हुआ तथा बूरहावे का इस प्रकार के प्रथम महान् अध्यापक होने का श्रेय प्राप्त है। इन्होंने इस क्षेत्र में इतनी प्रसिद्धि प्राप्त की कि चीन के एक अधिकारी द्वारा लिखा पत्र, जिसपर पते के स्थान पर केवल 'सेवा में यशस्वी बूरहार्वे, यूरोप के चिकित्सक' लिखा था, भेजा गया और वह सीधे बूरहावे के पास जा पहुँचा। उनके शिष्यों में पीटर महान भी थे। चिकित्सा शास्त्र के अध्यापन के आधुनिक तरीकों का आरंभ बूरहावे से हुआ।

ये 'इंस्टिट्यूशोंस मेडिसि' (सन् १७०८), एफोरेज़्मी डी काग्नासेंडिस एट क्यूरंडिस (सन् १७०९), जिसपर जेरार्ड फॉन स्वीटेन ने पाँच खंडों में टीका लिखी थी, तथा अन्य महत्व की पुस्तकों के प्रणेता भी थे। 

श्रेणी:चिकित्सक
आलब्रेख्ट थेर

**आलब्रेख्ट थेर** (Albrecht Daniel Thaer ; सन् १७५२ - १८२८), जर्मनी के सुविख्यात कृषिवेत्ता, आचार्य एवं लेखक थे।

आलब्रेख्ट का जन्म सेले (Celle) नामक स्थान में हुआ। १८ वर्ष की अवस्था में इन्होंने चिकित्सा की पढ़ाई के लिये गॉटिंजन विश्वविद्यालय में प्रवेश किया और परीक्षा के बाद सेले में ही रहने लगे। सन् १७७८ में सेले स्थित रॉयल ऐग्रिकल्चरल सोसायटी के सदस्य चुने गए तथा अपने अवकाश के क्षणों को कृषि संबंधी अनुसंधानों में लगाने लगे। सन् १८०२ में इन्होंने अपनी समस्त संपत्ति कृषि विद्यालय में लगा दी। यह अपनी कोटि का प्रथम विद्यालय था, जिसमें थेर कृषि पर व्याख्यान भी देते थे। सन् १८०४ में ये प्रिवी काउंसिलर, बर्लिन ऐकैडेमी ऑव सायंसेज़ के सदस्य तथा मोगलिन स्थित, नवीन स्टेट ऐग्रिकल्चरल इंस्टिट्यूट के प्रधान के पद पर नियुक्त हुए।

इन्होंने कृषि रसायन पर जर्मन भाषा में एक पुस्तक 'खेती के सिद्धांत' लिखी। यह चार भागों में है। इनमें से द्वितीय भाग अत्यंत महत्वपूर्ण है, जिसमें फसलों के भोज्य पदार्थों से संबंधित सिद्धांतों का सविस्तार वर्णन है और यही थेर की ख्याति का मुख्य कारण है।

थेर ने फसलों के हेर फेर द्वारा फसलों में आशातीत वृद्धि प्राप्त की और ऊन की प्राप्ति के लिये मरीना (merino) भेड़ों की नस्ल में सुधार किए। आचार्य एवं लेखक के रूप में भी थेर का नाम अमर रहेगा। ये नवनिर्मित बर्लिन विश्वविद्यालय के भी प्रोफेसर नियुक्त हुए और मोगलिन स्थित इनका कृषि विद्यालय रॉयल ऐकैडेमी बना दिया गया। एक ओर जहाँ इनकी शिक्षाओं से लाभ हुआ वहीं इनकी शिक्षाओं से एक हानि भी हुई। इनके द्वारा परंपरागत कतिपय रूढ़ियों को प्रधानता मिली, जिससे कृषिरसायन की उन्नति में बाधा पहुँची।

श्रेणी:कृशि वैज्ञानिक
राजशाही कॉलेज

**राजशाही कॉलेज** बांग्लादेश में उच्च शिक्षा का तीसरा सबसे पुराना संस्थान है। राजशाही शहर में 1873 में स्थापित, यह कहा जाता है कि ढाका कॉलेज और कॉलेज के बाद चटगांव बांग्लादेश में यह तीसरा सबसे पुराना कॉलेज है।

श्रेणी:बांग्लादेश के विश्वविद्यालय
उत्तराखण्ड का राज्य-चिह्न

**उत्तराखण्ड का राज्य-चिह्न** अथवा **उत्तराखण्ड का प्रतीक-चिह्न**, उत्तराखण्ड सरकार की राजकीय मोहर है, जिसका उपयोग राज्य द्वारा सभी प्रकार के प्रशासनिक एवं राजकीय क्रियाकलापों में उत्तराखण्ड राज्य का प्रतिनिधित्व करने के लिये किया जाता है। इसे उत्तराखण्ड राज्य की स्थापना के समय दिनाँक ९ नवम्बर २००० को राज्य की नवगठित अन्तरिम सरकार द्वारा अधिकृत किया गया था।

## विवरण
उत्तराखण्ड का राज्य-चिह्न श्वेत पृष्ठभूमि एवं नीली परिधि सहित चार जलधाराओं से युक्त हीरे के आकार वाला प्रतीक-चिह्न है, जिसे हिमालय पर्वत के शिखरों द्वारा सहारा देते हुए दर्शाया गया है।
इसके ऊपरी भाग पर बनी कलग़ी में लाल पृष्ठभूमि युक्त भारत का राष्ट्रीय चिह्न, अशोक की लाट आकृत है, जिसके नीचे संस्कृत में भारत का राष्ट्रीय उद्घोष, सत्यमेव जयते संलग्न है।
राज्य-चिह्न के निचले भाग पर नीले रंग में "उत्तराखण्ड राज्य" अंकित है।

## प्रतीकात्मकता
राज्य-चिह्न के ऊपरी भाग में दर्शायी गयी लाल रंग की पृष्ठभूमि, उत्तराखण्ड राज्य आन्दोलन के दौरान शहीद हुए राज्य आन्दोलनकारियों के रक्त की प्रतीक है।
श्वेत रंग की पृष्ठभूमि शान्तिप्रिय प्रकृति वाले उत्तराखण्डवासियों की प्रतीक है।
पर्वतशिखर हिमालयी राज्य की भौगोलिक एवं पारस्थितिक प्रकृति को दर्शाता है तथा चार जलधारायें गंगा नदी की धाराओं को दर्शाता है। 

## सन्दर्भ

श्रेणी:उत्तराखण्ड सरकार
राजिम कुम्भ २०१६

## राजिम कुम्भ २०१६
  राजिम कुम्भ प्रतिवर्ष आयोजित होने वाला कुम्भ का मेला है, इस वर्ष राजिम कुम्भ मेला का आयोजन माघ पूर्णिमा २२ फ़रवरी से लेकर ०७ मार्च तक होने जा रहा है, राजिम कुम्भ का अपनी एक अलग ही तरह का पहचान है, राजिम कुम्भ में प्रतिवर्ष हजारो की संख्या में धर्मगुरु ,साधू, संत, महात्मा, मार्गदर्शक तथा विभिन्न पंथ के मुख्या सम्मिलित होते है, इनके अलावा अंचल से लाखो की संख्या में श्रद्धालु राजिम कुम्भ में सम्मलित होते है, राजिम कुम्भ में माघ पूर्णिमा से ही संगम पर स्नान प्रारंभ हो जाता है,
### आयोजन
  राजिम कुम्भ में प्रतिदिन महानदी मैया की गंगा आरती का आयोजन होता है जिस देखने श्रद्धालु बड़ी संख्या में उपस्थित होते है, सांस्कृतिक संध्या के रूप में प्रतिदिन मुख्य मंच पर लोक रंग से संबंधित कार्यक्रम, भजन, सुगम संगीत आदि का भी आयोजन होता है, प्रतिवर्ष ७ दिनों का विरत संत समागम कभी आयोजन कुम्भ में होता है, जिसमे बड़ी संख्या में देश भर से साहू संत एकत्र होते है, मेले में मनोरंजन के लिए मीनाबाज़ार, सर्कस, झुला, तथा तरह तरह की दुकाने भी लगती है,

  राजिम तीन नदिया का संगम है, यह तीन नदिया मुख्य रूप से क्रमशः पैरी, सोढुर तहत महानदी का संगम स्थल है, इसे छत्तीसगढ़ का प्रयाग के नाम से भी जाना जाता है, राजिम कुम्भ का प्राचीन अस्तित्व प्रारंभ में एक पुन्नी मेला की तरह ही था, प्रारंभ में १५ दिनों का मेला लगता था, धीरे से यहाँ राज्य सरकार के प्रयास से राजिम लोचन महोत्सव की शुरुआत हुई , जिसे वर्तमान में राजिम कुभ के नाम से जाना जाता है,
### मुख्य मंदिर
  राजिम में भगवान विष्णु के अवतार श्री राजीव लोचन जी महराज का भव्य मंदिर है, यह प्राचीन मंदिर अपने प्राचीनतम कलाओ के लिए भी प्रसिद्ध है, राजिम में संगम पर कुलेश्वर नाथ जी का मंदिर स्थित है, यह पास ही लोमश ऋषि का आश्रम भी स्थित है, इसके अलावा यह भगवान श्री राम जी का प्राचीन मंदिर स्थित है, ऐसी मान्यता है की स्वयं भगवान श्री राम ने १४ वर्ष के वन्वश में कुछ दिन यह बिताये है,
बुसी

thumb|फ्रेंच सेनानायक '''बुसी'''
**बुसी** (Charles Joseph Patissier, Marquis de Bussy-Castelnau ; १७१८-१७८५ ई.) फ्रांस का यशस्वी सेनानायक तथा सफल कूटनीतिज्ञ था। प्रथम कर्नाटक युद्ध के समय वह लाबूर्दने के साथ पुद्दुचेरी पहुँचा। अंबर के युद्ध (१७४८) में वह डूप्ले का विश्वासपात्र बना।

डूप्ले की साम्राज्य-निर्माण-योजना कार्यान्वित करने में बुसी ने विशेष कौशल दिखाया। इससे भारत में फ्रांसीसियों की प्रतिष्ठा बढ़ी। १७५० में जिंजी की विजय बुसी की पहली सफलता थी। १७५१ में पाँडिचेरी से औरंगाबाद तक उसका प्रयाण तथा मार्ग में मुजफ्फरजंग की मृत्यु के बाद सलाबतजंग को निज़ाम घोषित करके आन्तरिक तथा बाह्य शत्रुओं से उसे सुरक्षित बनाना उसकी बड़ी सफलता थी। इससे दक्षिण भारत में फ्रांसीसियों की धाक जम गई; सैनिक खर्च के लिए उन्हें उत्तरी सरकार के जिले मिले; डूप्ले को कृष्णा नदी के दक्षिण के प्रदेश की सूबेदारी मिली; तथा अंग्रेजों की सभी चालें विफल हुईं।

तृतीय कर्नाटक युद्ध के समय बुसी को हैदराबाद से वापस बुलाया गया। फलत: फ्रांसीसी प्रभाव वहाँ से जाता रहा तथा उत्तरी सरकार प्रदेश उनसे छिन गया। मद्रास के घेरे तथा वांडीवाश के युद्ध में बुसी ने लैली को हार्दिक सहायता दी। सन् १७६० ई में अंग्रेजों ने उसे बंदी बना लिया और संधि हो जाने पर फ्रांस भेज दिया।

सन् १७८३ ई. में वह पुन: भारत आया और कुदालोर में उसने अंग्रेजों से रक्षात्मक युद्ध किया। युद्ध समाप्त होने पर उसे भारत में फ्रांसीसियों का भविष्य निराशाजनक प्रतीत हुआ। १७८५ में उसका देहान्त हो गया। 

श्रेणी:सेनानायक
नेगेव रेगिस्तान

**नेगेव रेगिस्तान** (अंग्रेज़ी: Negev, इब्रानी: הַנֶּגֶב), जिसे अरबी भाषा में **अन-नक़ब** (النقب‎) कहा जाता है, दक्षिणी इज़राइल में स्थित एक रेगिस्तान व अर्ध-रेगिस्तान है। इस क्षेत्र का सबसे बड़ा शहर बियरशीबा है जो इस रेगिस्तान के उत्तरी छोर पर स्थित है, जबकि इस मरुभूमि के दक्षिण में अक़ाबा की खाड़ी और एइलात का शहर है।

## चित्रदीर्घा

|रेगिस्तान में सूर्यास्त
File:NachalParan1.jpg|नख़ल परन (स्थान)
File:Rahat largest Bedouin city in Israel.jpg|रहत, जो इज़राइल की सबसे बड़ी बदूइन बस्ती है
File:Solar troughs in the Negev desert of Israel.jpg|रेगिस्तान में सौर ऊर्जा उत्पादन
File:Ruins in Negev desert Israe.jpg|प्राचीन खंडहर


## इन्हें भी देखें
* योसफ़ताल चिकित्सा केन्द्र
* इज़राइल

## सन्दर्भ

श्रेणी:इज़राइल के मरुस्थल
माफ़िन्गा पहाड़ियाँ

**माफ़िन्गा पहाड़ियाँ** (Mafinga Hills) अक़्रीका के दक्षिणी भाग में स्थित ज़ाम्बिया व मलावी देशों की सीमा पर विस्तृत एक पठार है जिसपर कई पहाड़ियाँ भी स्थित हैं। इस पठार का सबसे ऊँचा बिन्दु माफ़िन्गा सेन्ट्रल (Mafinga Central) कहलाता है और २,३३९ मीटर की ऊँचाई वाला यह स्थान ज़ाम्बिया का सबसे ऊँचा बिन्दु भी हो सकता है (हालांकि इसका कोई प्रमाणित सरकारी अध्ययन नहीं किया गया है)।

## इन्हें भी देखें
* ज़ाम्बिया
* मलावी

## सन्दर्भ

श्रेणी:ज़ाम्बिया का भूगोल
श्रेणी:मलावी का भूगोल
श्रेणी:अफ़्रीका के पठार
चोलिस्तान

**चोलिस्तान**, जिसे स्थानीय भाषा में रोही भी कहते हैं, पाकिस्तानी पंजाब और भारत व सिंध के कुछ पड़ोसी भागों में फैला हुआ एक रेगिस्तान व अर्ध-रेगिस्तानी क्षेत्र है। यह थर रेगिस्तान से जुड़ा हुआ है। यहाँ हकरा नदी का सुखा हुआ प्राचीन मार्ग है जिसके किनारे सिन्धु घाटी सभ्यता के बहुत से खंडहर मिलते हैं। ९वीं सदी में राय जज्जा भट्टी द्वारा बनाया गया देरावड़ क़िला भी चोलिस्तान के बहावलपुर क्षेत्र में खड़ा है।

## नामोत्पत्ति
'चोल' का अर्थ कई तुर्की भाषाओं में 'मरुभुमि' होता है।

## इन्हें भी देखें
* थर रेगिस्तान
* घग्गर-हकरा नदी

## सन्दर्भ

श्रेणी:पाकिस्तान के मरुस्थल
श्रेणी:भारत के मरुस्थल
लगोरी

**लगोरी** (अंग्रेजी :**Lagori**, **dikori** or **lagoori**) (राजस्थानी : सतोळ]] एक खेल है जो ज्यादातर १० से ज्यादा उम्र वाले ही खेलते हैं। ***लगोरी*** राजस्थान में तथा बैंगलोर ,चेन्नई में काफी प्रसिद्ध है। राजस्थानी भाषा में इसे ***सतोळ*** या **सतोलिया** के नाम से जाना जाता है। 
 इस खेल में ७ पत्थर के टुकड़े लिए जाते हैं। 
 .

## वैकल्पिक नाम

* गरम ( ਗਰਮ ) ( पंजाबी )
* पिट्ठू गरम ( 𑚞𑚮𑚙𑚶𑚚𑚰 𑚌𑚤𑚢𑚶 ) ( पहाड़ी भाषाएँ )
* लागोरी ( ಲಗೋರಿ ) ( कन्नड़ )
* लिङ्गोज ( లింగోజి ) ( तेलुगु )
* लिंगोरछा ( लीन्गोरचा ) ( मराठी )
*

## इन्हें भी
* खो खो
* कबड्डी
* पिट्टू गरम

## सन्दर्भ

श्रेणी:खेल
श्रेणी:राजस्थानी खेल
विरुंगा पहाड़ियाँ

**विरुंगा पहाड़ियाँ** (Virunga Mountains), जो **मुफ़ुमबीरो** भी कहलाते हैं, पूर्वी अफ़्रीका में रुआण्डा, कांगो लोकतान्त्रिक गणराज्य और युगांडा की सीमाओं पर स्थित एक ज्वालामुखियों की शृंखला है। यह ऍड्वर्ड झील और कीवू झील के बीच में खड़ी हुई हैं। इनमें से लगभग सभी प्रसुप्त हैं सिवाय ३,४६२ मीटर ऊँचे न्यीरागोन्गो पर्वत (Mount Nyiragongo) और ३,०६३ मीटर ऊँचे न्यामूरागिरा पर्वत (Mount Nyamuragira) के जो सक्रीय हैं। यह दोनों सक्रीय ज्वालामुखी कांगो लोकतान्त्रिक गणराज्य में हैं और इनके २००६ और २०१० में विस्फोट हुए थे। विरुंगा पहाड़ियाँ पर्वतीय गोरिला का घर हैं जहाँ यह प्राणी विलुप्ति के ख़तरे में है, जिस वजह से यह एक महत्वपूर्ण संरक्षण क्षेत्र है।

## इन्हें भी देखें
* ज्वालामुखी

## सन्दर्भ

श्रेणी:रुआण्डा के पर्वत
श्रेणी:कांगो लोकतान्त्रिक गणराज्य के पर्वत
श्रेणी:युगांडा के पर्वत
श्रेणी:अफ़्रीका की पर्वतमालाएँ
श्रेणी:कांगो लोकतान्त्रिक गणराज्य में विश्व धरोहर स्थल
मोनेग्रोस रेगिस्तान

**मोनेग्रोस रेगिस्तान** (स्पेनी: Desierto de los Monegros, अंग्रेज़ी: Monegros Desert) पूर्वोत्तरी स्पेन के [आरागोन]] क्षेत्र में स्थित एक अर्ध-मरुभूमि है। यह यूरोप के बहुत कम रेगिस्तानों में से एक है। प्रशासनिक रूप से यह स्पेन के ज़ारागोज़ा (Zaragoza) व उएस्का (Huesca) प्रान्तों में फैला हुआ है।

## इन्हें भी देखें
* आरागोन

## सन्दर्भ

श्रेणी:स्पेन के मरुस्थल
श्रेणी:यूरोप के मरुस्थल
टिस्का चोपड़ा

***टिस्का चोपड़ा*** (अंग्रेजी :**Tisca Chopra**) (जन्म **टिस्का ज़रीन अरोड़ा**; १ नवम्बर १९७३) एक भारतीय फ़िल्म तथा स्टेज अभिनेत्री है। इनकी पहली हिन्दी फ़िल्म प्लेटफ़ॉर्म फ़िल्म थी जो १९९३ में प्रदर्शित हुई थी उस फ़िल्म **टिस्का** अजय देवगन की ये विपरीत थी।  २००४ में इन्होंने प्रकाश झा की फ़िल्म *[[लोकनायक]]* में प्रभावती देवी का किरदार निभाया था।  २००७ में आमिर ख़ान के साथ तारे जमीन पर फ़िल्म में काम करने का मौका मिला था।  २०११ में **टिस्का** को मधुर भंडारकर की फ़िल्म दिल तो बच्चा है जी में अभिनय करने का मौका मिला था।  २०१६ में **टिस्का चोपड़ा**को दो लगातार फ़िल्मों में काम करने को मौका। पहले घायल वन्स अगैन तथा १९ फ़रवरी २०१६ को प्रदर्शित हुई लवशुदा फ़िल्म में भी मौका मिला। 

उनकी पुस्तक *एक्टिंग स्मार्ट* (हार्पर कॉलिन्स), एक सर्वश्रेष्ठ विक्रेता है और इसका हिंदी में अनुवाद किया जा रहा है। उनकी दूसरी पुस्तक *वाट्स अप विद मी*  मार्च 2021 में रिलीज़ हुई थी। यह पुस्तक युवा लड़कियों के लिए मासिक धर्म और यौवन को नष्ट करने के बारे में है।

## व्यक्तिगत जीवन
चोपड़ा ने कैप्टन संजय चोपड़ा से शादी की, जो एयर इंडिया के पायलट हैं। उनकी एक बेटी, तारा और मुंबई में रहती हैं। वह कई NGO, सहायक शिक्षा और महिलाओं के अधिकारों के साथ काम करती है।

## सन्दर्भ

श्रेणी:भारतीय अभिनेत्री
श्रेणी:जीवित लोग
श्रेणी:1973 में जन्मे लोग
श्रेणी:अभिनेत्री
श्रेणी:भारतीय बौद्ध
वाइट स्टार लाइन

**व्हाइट स्टार लाइन** या **समुद्रीय स्टीम नेविगेशन कंपनी** एक प्रमुख ब्रिटिश शिपिंग कंपनी थी।

## सन्दर्भ
तेनुमेर क्रेटर

**तेनुमेर क्रेटर** (Tenoumer crater) पश्चिमी अफ़्रीका के मॉरीतानिया देश में स्थित एक प्रहार क्रेटर है। अनुमान है कि आज से २१,४०० ± ९,७०० वर्षों पूर्व अत्यंतनूतन (प्लाइस्टोसीन​) युग में कोई वस्तु अंतरिक्ष से आकर यहाँ गिरी। यह क्रेटर १.९ किलोमीटर का व्यास (डायामीटर) रखता है और सहारा रेगिस्तान के पश्चिमी छोर पर स्थित है।

## इन्हें भी देखें
* प्रहार क्रेटर

## सन्दर्भ

श्रेणी:मॉरीतानिया के प्रहार क्रेटर
श्रेणी:मॉरीतानिया
क्रिस्टल स्वभाव

खनिज विज्ञान में **क्रिस्टल स्वभाव** (crystal habit) किसी खनिज के एक विषेश आकार से ही बनने या बढ़ने के लक्षण को कहते हैं। मसलन ऐस्बेस्टस बनाने वाले खनिज महीन रेशों के गुच्छे बनाने का स्वभाव रखते हैं जबकि हीरे में कार्बन आठ-मुखीय क्रिस्टल बनाने का स्वभाव रखता है।

## इन्हें भी देखें
* क्रिस्टल

## सन्दर्भ

श्रेणी:क्रिस्टलकी
श्रेणी:खनिज विज्ञान
रीताई लोग

**रीताई** (Raeti, /ˈriːtaɪ/) प्राचीन यूरोप में बसने वाली एक मानव जाति थी। यह समझा जाता है कि शायद इनकी भाषा व संस्कृति प्राचीन इटली में बसने वाले इत्रस्की लोगों से उत्पन्न हुई थी या फिर उस से अन्य गहरा सम्बन्ध रखती थी। रीताई लोग मध्य यूरोप के ऐल्प्स क्षेत्र में रहते थे और उनकी मातृभूमि आधुनिक स्विट्ज़रलैण्ड के मध्य भाग, ऑस्ट्रिया के टायरोल नामक क्षेत्र और पूर्वोत्तरी इटली में विस्तृत थी।

इनका क्षेत्र फैलते हुए रोमन साम्राज्य की चपेट में आ गया और सन् १५ ईसापूर्व तक वे और उनसे उत्तर में स्थित विन्देलिसाए (Vindelici) लोग (जो एक केल्टी भाषा बोलते थे), दोनों रोम के अधीन हो गये। रोमन साम्राज्य ने इन्हें "रीतिया एत विन्देलिसिया" (Raetia et Vindelicia) नामक प्रान्त में गठित कर दिया। रीताई क़बीलों ने रोमन अधीनता स्वीकार कर ली और रोम के वफ़ादार बन गये। कई रीताई सैनिक रोमन सैन्य टुकड़ियों में सम्मिलित हो गये। उनकी भाषा लुप्त होने लगी और ३०० ईसवी के बाद उसका प्रयोग ज्ञात नहीं है। स्विट्ज़रलैण्ड क्षेत्र में बसने वाले रीताई उस से भी पहले ३० ईसवी तक अपनी भाषा खोकर केल्टी भाषा बोलने लगे थे।

## इन्हें भी देखें
* इत्रस्की लोग

## सन्दर्भ

श्रेणी:स्विट्ज़रलैण्ड की प्राचीन जातियाँ
श्रेणी:इटली की प्राचीन जातियाँ
श्रेणी:यूरोप की प्राचीन जातियाँ
इत्रस्की सभ्यता

**इत्रस्की सभ्यता** (Etruscan civilization) प्राचीन इटली की एक सभ्यता थी जो पश्चिमोत्तरी इटली में सन् ८०० ईसापूर्व से आरम्भ हुई। लगभग २०० वर्षों तक इसका प्रभुत्व रहा और लगभग सन् ४०० ईसापूर्व के बाद इसके रोमन साम्राज्य में विलय हो जाने के संकेत मिलते हैं। इत्रस्की लोग स्वयं को **रासेन्ना** (Rasenna) बुलाते थे, जिसे रोमन लोग बदलकर 'रासना' या 'राशना' कहते थे। प्राचीन यूनान में इत्रस्कियों को 'तिरेनोई' (Τυρρηνοὶ, Tyrrhēnoi) बुलाया जाता था और यही इटली के प्रायद्वीप के पश्चिम में बहने वाले तिरहेनियन सागर के नाम का स्रोत है।

## इन्हें भी देखें
* प्राचीन रोम
* रीताई लोग

## सन्दर्भ

श्रेणी:इटली की प्राचीन जातियाँ
श्रेणी:इटली का इतिहास
द्विविधा

**द्विविधा** (dilemma) तर्कशास्त्र में ऐसी दुविधा को कहते हैं जिसमें दो सम्भावित विकल्प हों, जिनमें से सरल रूप से कोई भी श्रेष्ठतर न हो। यानि ऐसी स्थिति जिसमें व्यक्ति असमंजस में पड़ जाये कि दोनो चारों या उत्तरों में से किसे चुना जाये। साधारण बोलचाल में द्विविधा को कई मुहावरों व लोकोक्तियों में कहा जाता है। मसलन अगर दो बुरे विकल्पों में से एक चुनना हो तो हिन्दी में कहा जाता है कि "सामने अंधा कुआँ, पीछे गहरी खाई"।

## इन्हें भी देखें
* बंदी की दुविधा

## सन्दर्भ

श्रेणी:समस्या समाधान
श्रेणी:व्याख्यान शास्त्र
श्रेणी:तर्कशास्त्रीय अवधारणाएँ
श्रेणी:दुविधाएँ
श्रेणी:तर्क
की एंड का

***की एंड का*** (हिन्दी: की और का) एक भारतीय हिन्दी फिल्म है। इस फिल्म में करीना कपूर और अर्जुन कपूर मुख्य किरदार में हैं। यह फिल्म 1 अप्रैल 2016 को सिनेमाघरों में प्रदर्शित होगी।

## कलाकार
* करीना कपूर - कीया
* अर्जुन कपूर - कबीर
* अमिताभ बच्चन - विशेष उपस्थिती
* जया बच्चन - विशेष उपस्थिती

## पटकथा
कीया (करीना कपूर) और कबीर (अर्जुन कपूर) दोनों एक दूसरे से प्यार करते रहते हैं। लेकिन विवाह के बाद दोनों भारतीय जनमानस के उलट, कीया एक काॅरपेरेट महिला की कामकाजी पारी संभालती हैं तो कबीर गृहस्थी की जिम्मेवारी संभालता हैं।

## निर्माण
इस फिल्म का नाम की और का रखने का विचार आर॰ बल्कि को हिन्दी भाषा के लड़की और लड़का शब्द से आया। इसमें लड़"की" करीना कपूर और लड़"का" अर्जुन कपूर हैं।

## संगीत
फ़िल्म का संगीत मीत ब्रदर्स, मिथुन और इलैयाराजा ने दिया है।

## सन्दर्भ

## बाहरी कड़ियाँ
श्रेणी:भारतीय रोमांटिक कॉमेडी-ड्रामा फ़िल्में
कोईमोई

***कोईमोई*** एक भारत की बॉलीवुड मनोरंजन की वेबसाइट है जिसमें बॉलीवुड की ख़बरें ,बॉक्स ऑफ़िस की रिपोर्ट तथा फ़िल्मों की समीक्षा उपलब्ध करवाता है। फ़रवरी २०१६ में भारत में इस वेबसाइट को ७३२ अलेक्सा रेंक है।

## इन्हें भी देखें
* बॉलीवुड हंगामा
* बॉक्स ऑफिस इंडिया

## सन्दर्भ

श्रेणी:बॉलीवुड
हरोशियो वालपोल

**हरोशियो वालपोल** (Horatio Walpole, 4th Earl of Orford ; १७१७ - १७९७ ई.) आंग्ल राजनीतिज्ञ, कला इतिहासकार, एवं साहित्यकार थे।  इन्हें 'होरेस वालपोल' (Horace Walpole) भी कहा जाता है।

वालपोल का जन्म २४ सितंबर, १७१७ को लन्दन में हुआ। इनकी शिक्षा ईटल और किंग्स कालेज, केंब्रिज में हुई। यहाँ पर इनकी मित्रता भावी साहित्यकार टामस ग्रे, रिचार्ड वेस्ट, टामस स्टर्न हेनरी, सैमूर कांन के और जार्ज आगस्टस सिलविन से हुई। ये मई, १७४१ में संसद् सदस्य निर्वाचित हुए, किंतु राजनीतिक जीवन की सफलता संतोषजनक न होने से इन्होंने संसद् से अवकाश ग्रहण कर लिया। अपने पिता के प्रभाव से इन्हें सरकारी नौकरी गई, जहाँ पर इन्होंने १७४५ से १७८४ तक कार्य किया। १७४७ में इन्होंने टामस नदी के किनारे 'विला ऑव स्टेवैरी हिल' क्रय किया, और यहाँ पर एक मुद्रणालय स्थापित किया, जिसका नाम *अफीसीना आरब्बटीयना* रखा। इस मुद्रणालय से इनकी बहुत सी रचनाओं के प्रथम संस्करण प्रकाशित हुए। यह आजीवन गठिया के रोग से पीड़ित रहे। २ मार्च, १७९७ को अविवाहित ही इनका देहान्त हो गया।

## कृतियाँ
इनकी प्रमुख रचनाएँ इस प्रकार हैं :

*कांसिल ऑव आंटरांटो* (१७६४) एक प्रकार का रोमांचकारी उपन्यास है। *हिस्टोरिक डाउट औन दी लाइफ ऐंड रेन ऑव किंग रिचर्ड दी थर्ड* (१७६०) इनकी पहली कृति है, जिसमें अनुसंधान और ऐतिहासिक तथ्यों द्वारा राजा रिचार्ड के कुख्यात चरित्र को ठीक ठीक समझाया गया है। *दी मिस्टीरियस मदर* (१७६८) इनका दु:खांत उपन्यास है। *एनैक्डोट्स ऑव पेंटिंग इन इंगलैंड* (१७६२ से ७१ तक) आंग्ल चित्रकला की अभूतपूर्व पुस्तक है। ये अपनी दैनिकी में आंग्ल राजनीति की मुख्य घटनाएँ लिखा करते थे। उनका इनकी मृत्यु के पश्चात् संपादन हुआ। ये पत्रों के कुशल लेखक थे। इनकी गणना आंग्ल भाषा के स्वतंत्र पत्रलेखकों में होती है।

## सन्दर्भ

श्रेणी:अंग्रेजी साहित्यकार
लव शगुन

***लव शगुन*** (हिन्दी: प्रेम का शगुन) हिन्दी भाषा में बनी भारतीय फ़िल्म है। यह सिनेमाघरों में 26 फरवरी 2016 को प्रदर्शित होगा। इसमें मुख्य किरदार में अनुज सचदेवा और निधि सुब्बाइयाह हैं।

## कलाकार
* अनुज सचदेवा
* निधि सुब्बाइयाह

## पटकथा
यह कहानी एक लड़के जेडी की है, जो अपने लिए जीवन साथी की तलाश में रहता है। उसके सामने कई तरह की परेशानियों का आना जाना लगा रहता है। उसकी माँ उसके शादी के लिए ज़ोर डालते रहती है। वहीं उसके तीन दोस्त दीपक, सुमित और सेंडी उसके लिए लड़की देखते रहते हैं। जेडी कई तरह की परेशानी में पड़ जाता है जिसे वह हल नहीं कर पाता है।

## सन्दर्भ

## बाहरी कड़ियाँ
रिशी खुम्ब

**रिशी खुम्ब** (reishi mushroom) गैनोडर्मा प्रजाति का एक खुम्ब है। 

## इन्हें भी देखें
* गैनोडर्मा

श्रेणी:कवक
श्रेणी:औषधीय पादप
गैनोडर्मा

**रिशी** या **गैनोडर्मा** (Ganoderma) खुम्ब की एक जाति है जो लकड़ी पर उगती है। इसके अन्तर्गत लगभग ८० प्रजातियाँ हैं जिसमें से अधिकांश उष्णकटिबन्धीय क्षेत्रों में पैदा होतीं है। इनका उपयोग परम्परागत एशियायी चिकित्सा में होता है जिसके कारण ये आर्थिक रूप से अति महत्वपूर्ण हैं।

## इन्हें भी देखें
*रिशी खुम्ब (*Ganoderma lucidum*)

## बाहरी कड़ियाँ
*'''रिशी (गैनोडर्मा)''' : गुण एवं उत्पादन
*Cultivation of Reishi Mushroom 

श्रेणी:कवक
श्रेणी:औषधीय पादप
बहुरूपता

पदार्थ विज्ञान में **बहुरूपता** (polymorphism) किसी ठोस पदार्थ के एक से अधिक रूप या क्रिस्टल ढांचे में हो सकने की क्षमता को कहते हैं। उदाहरण के लिये कोयला, ग्रेफाइट और हीरा तीनों कार्बन के ही बहुरूप हैं। इसी तरह कैल्साइट और ऐरागोनाइट दोनों कैल्सियम कार्बोनेट के बहुरूप हैं। प्रकृति में बहुरूपता कई पदार्थों में देखी जाती है और रासायनिक तत्वों के स्तर पर यह अपरूपता (allotropy) से सम्बन्धित है।

## इन्हें भी देखें
*अपरूपता

## सन्दर्भ

श्रेणी:बहुरूपता (पदार्थ विज्ञान)
विश्वकर्मा (जाति)

**विश्वकर्मा** ब्राह्मण भारतीय उपमहाद्वीप में पाई जाने वाली एक प्राचीन वैदिक पारंपरिक समुदाय है, जिसे सामान्यतः शिल्पकला और निर्माण कार्यों से जोड़ा जाता है। इनका ये समुदाय मध्यकालीन भारत्वके बाद पारंपरिक रूप से शिल्पकर्म (बढ़ई, लोहार, स्वर्णकार, कसेरा/ठठेरा और कुम्हार, मूर्तिकार या पत्थर काटने वाले) जैसे कार्यों में संलग्न रहे हैं। भारत के विभिन्न भागों में इन्हें अलग-अलग नामों और उपसमूहों के रूप में जाना जाता है। 

विश्वकर्मा ब्राह्मणों का वर्ण - पांचाल ब्राह्मण, जांगिड़ ब्राह्मण, सूत्रधार। आदि है। विश्वकर्मा ब्राह्मण अथर्ववेदीय शौनक और पिप्पलाद शाखा से संबंधित हैं।

विश्वकर्मा ब्राह्मण समुदाय भगवान विश्वकर्मा को अपना पूर्वज देव मानते हैं, जिन्हें 'देव शिल्पी' के रूप में जाना जाता है। पुराणों और वैदिक ग्रंथों में भगवान विश्वकर्मा को देवताओं के वास्तुकार के रूप में वर्णित किया गया है।

## इतिहास और सामाजिक स्थिति
इतिहासकार विजया रामास्वामी का मत है कि मध्यकालीन भारत में विश्वकर्मा समुदाय मुख्य रूप से मंदिर निर्माण और शिल्प कार्यों से जुड़ा हुआ था। उन्होंने यह भी कहा कि इस समुदाय की सामाजिक-आर्थिक स्थिति उन कारीगरों से भिन्न थी जो स्थानीय कृषि अर्थव्यवस्था में स्थायी रूप से शामिल थे।

कुछ धार्मिक ग्रंथों और पुराणों में विश्वकर्मा को ब्रह्मा के वंशज के रूप में चित्रित किया गया है, किन्तु आधुनिक जाति व्यवस्था में यह समुदाय आमतौर पर 'शिल्पकार' श्रेणी में रखा गया है।

## सन्दर्भ

श्रेणी:भारतीय जाति
नवाक्शूत

**नुआकशोत** या **नवाक्शूत** (फ़्रांसीसी: Nouakchott *न्वाक्शॉत*, अरबी: نواكشوط ‎*नवाक्शूत*) पश्चिमी अफ़्रीका के मॉरीतानिया देश की राजधानी व सबसे बड़ा शहर है। सन् २०१३ में मॉरीतानिया की ३५ लाख की कुल जनसंख्या में से १० लाख लोग नुआकशोत में बसे हुए थे। यह अटलांटिक महासागर के किनारे देश के दक्षिणी भाग में स्थित है और सहारा रेगिस्तान के सबसे बड़े शहरों में से एक गिना जाता है। १९५८ तक यह एक छोटा सा गाँव था। उस वर्ष यह मॉरीतानिया की राजधानी चुना गया और यहा १५,००० लोगों के बसने की व्यवस्था की गई। १९७० के बाद मॉरीतानिया के कई इलाकों में सूखा पड़ता रहा है और उन क्षेत्रों से विस्थापित लोग अक्सर नुआकशोत आ जाते हैं जिस से यहाँ भीड़ और धरों की कमी दोनों बढ़ी हैं। यह एक महत्वपूर्ण बंदरगाह है और नुआकशोत विश्वविद्यालय भी यहीं स्थित है।

## नामोत्पत्ति
नुआकशोत बर्बर भाषाओं के 'नवाकशूत' शब्द से लिया गया है जिसका अर्थ है 'हवाओं वाली जगह'।

## इन्हें भी देखें
* मॉरीतानिया
* बर्बर भाषाएँ

## सन्दर्भ

श्रेणी:मॉरीतानिया के शहर व बस्तियाँ
श्रेणी:मॉरीतानिया
श्रेणी:अफ़्रीका में राजधानियाँ
गगाड़ी

**गगाड़ी** एक छोटासा गांव है जो राजस्थान  के जोधपुर ज़िले तथा ओसियां तहसील के अंतर्गत आता है।  नजदीकी गांवों में पांचला तथा बिराई सबसे नजदीकी गांव है। २०११ की जनगणना के अनुसार गांव की जनसंख्या ३५००  है। **गगाड़ी** को ***जेलू गगाड़ी*** के नाम से भी जाना जाता है।और इसमें हिंदू धर्म के लोग रहते है। और गगाड़ी वर्तमान मे तिवरी तहसील के अंतर्गत आता है   

## सन्दर्भ

श्रेणी:ओसियां तहसील के गाँव
लोकेन्द्र बहादुर चन्द

**लोकेन्द्र बहादुर चन्द** (अंग्रेजी : Lokendra Bahadur Chand) (जन्म : १५ फ़रवरी १९४०)
एक नेपाल के भूतपूर्व प्रधानमंत्री हैं। वह एक नेपाली राजनेता और । उन्हें एक लेखक के रूप में भी जाना जाता है। लोकेंद्र बहादुर चन्द का जन्म पिता महावीर चन्द और माता श्रीमती लक्ष्मी देवी के पुत्र के रूप में हुआ था। यह वि.सं. १९९६ साल फागुन ३ को बैतड़ी जिले के कुरकुटिया गांव में हुआ था। चन्द 12 ठाकुरी जाति में से एक है। वह वि.सं. २०४०, वि.सं. २०४६, वि.सं. २०५३ र वि.सं. २०५८ में चार बार नेपाल के प्रधानमंत्री बने। लेकिन बाद का प्रधानमंत्रित्व काल बहुत अधिक समय तक नहीं चला। वि.सं. २०५३ फागुन २६  की शेर बहादुर देउबा की सरकार गिरने के बाद चंद ने फागुन २७ को एमाले के समर्थन से सरकार बनाई। एमाले के समर्थन से बनी इस गठबंधन सरकार के विरोधी कहते थे कि सरकार को ही 'चमाले' (चन्द र एमाले) कहा जाता था। https://nagariknews.nagariknetwork.com/politics/127182-1502332920.html उनकी सरकार वि.सं. स्थानीय निकाय चुनाव दो चरणों में 4 जून और 13 जून 2054 को हुए थे। श्रावण 4 को जिला विकास समिति के पदाधिकारियों का चुनाव किया गया। लेकिन सरकार में शामिल राप्रपा के कुछ मंत्रियों ने अविश्वास प्रस्ताव लाया। चन्द ने भन्दै २०५४ असोज १८  को प्रधान मंत्री के रूप में इस्तीफा दे दिया, यह कहते हुए कि कमल थापा सहित मंत्री "चूहे की प्रवृत्ति" दिखा रहे थे। https://ekantipur.com/news/2021/12/03/163854129918439414.html

## व्यक्तिगत जीवन
चन्द के चार बेटे और तीन बेटियां हैं। पुत्रों में: जयंत चन्द अरुण चन्द, विनोद चन्द और भूपेन चन्द। जयंत चन्द राजनीति में हैं और दो बार मंत्री रहे और वर्तमान में राप्रपा में सक्रिय हैं। अरुण चन्द बिजनेसमैन हैं। बिनोद चन्द कंप्यूटर इंजीनियर हैं। भूपेन चन्द एक कलाकार और परोपकारी व्यक्ति हैं जो वर्तमान में अमेरिका में रह रहे हैं।  लोकेंद्र बहादुर चन्द  विसर्जन (कहानियों का संग्रह) नामक पुस्तक लिखी। वि.सं. २०५४ का मदन पुरस्कार प्राप्त किया। 
## सन्दर्भ

श्रेणी:नेपाल के प्रधानमन्त्री
श्रेणी:1940 में जन्मे लोग
श्रेणी:जीवित लोग
अकाल बोधन

thumb|कृत्तिवासी रामायण में वर्णित राम द्वारा दुर्गा की अकाल बोधन का दृश्य; खिदिरपुर वीनस क्लब, कोलकाता, 2010 के पूजामंडप।
**अकाल बोधन** (बंगाली : অকাল বোধন) देवी के एक अवतार दुर्गा मां की पूजा की जाती है। यह मुख्यतः बंगाल में की जाती है।  **अकाल बोधन** आश्विन माह में की जाती है। 
## सन्दर्भ

श्रेणी:उत्सव
श्रेणी:दुर्गा पूजा
फ़ोर्थ का नदमुख

**फ़र्थ ऑफ फ़ोर्थ** यानी **फ़ोर्थ का नदमुख**(गैलिक:*Linne Foirthe*), स्कॉटलैंड के फ़ोर्थ नदी का समुद्री मुख है। यहाँ से फोर्थ नदी उत्तरी सागर से मिलती है। इसके दोनों तटों पर: उत्तर की ओर फ़ाइफ़ और दक्षिण की ओर लोदियन क्षेत्र स्थित हैं। रोमन काल के समय इसे *बोडोट्रिया* के नाम से जाना जाता था। इसकी दक्षिणी तट पर ही एडिनबर्ग नगर भी स्थित है।
## परिचय
### भुगोल
भूगर्भ विज्ञान के अनुसार, यह भूरचना, एक जाॅर्ड है। इसकी निर्माण आखिरी हिमनदीय काल में फ़ोर्थ ग्लेशियर(हिमनद) द्वारा हुआ था।
इसके किनारों पर कई छोटे बड़े नगर, उपनगर व शहर बसते हैं। इनके अलावा, ग्रेंजमाउथ में, पेट्रोकेमिकल उद्योग के कॉन्प्लेक्स, लीथ में एक व्यापारिक बंदरगाह, मीथिल पर में ऑयलरिग निर्माण यार्ड एवं अन्य कुछ जहाज निर्माण जैसे समुद्र-संबंधित उद्योग स्थित हैं।
इस भूरचना की का अंदरुनी हिस्सा जोकि किनकार्डिन और फोर्थ ब्रिजों के बीच में है, ने अपनी काफी जलक्षेत्र को, कृषि, उद्योग और रिहाइश के लिए जमीन भरे जाने कारण, खो दिया है। इसके किनारों पर कई ऐतिहासिक गाँव भी स्थित हैं: उदाहरणस्वरुप- छठी शताब्दी का *कलराॅस*(*Culross*) गाँव, जहाँ संत कैंटिजर्न का जन्म हुआ था।
### परिवाहन
परिवहन के लिए, इस जलरचना पर मुख्य रूप से चार पुल हैं। इनमें किनकार्डिन ब्रिज, फोर्थ रोड ब्रिज और फोर्थ ब्रिज शामिल हैं, इनके अलावा, 2008 से एक नए पुल, क्लैकमैनेनशायर ब्रिज को भी परिवहन के लिए खोला गया है। साथ ही, क्वींसफ़ेरी क्रासिंग नामक एक नया पुल फोर्थ रोड ब्रिज के किनारे अभी निर्माणाधीन है। योजना अनुसार वर्ष 2016 तक इसके भी खुल जाने की संभावना है।
जुलाई 2007 मैं एक नई होवरक्राफ़ट यात्री सेवा ने पोर्टोबेलो, एडिनबर्ग से कर्कैल्डी, फ़ाइफ़ के बीच अपनी दो-हफ़्तों की परीक्षण अवधि को पूरा किया। इस सेवा को मूल रूप से, फोर्थ रोड बृज पर से यात्रियों के बोझ को हल्का करने के लिए योजित करने की बात थी। योजनानुसार, इसके सफल होने से, प्रतिवर्ष करीब 877000 यात्रियों का बोझ पुलों पर से कम होने का अनुमान था, परंतु किसी कारणवश, योजना को 2011 में स्थगित कर दिया गया।
## चित्रपट्टिका


File:Firth of Forth from Edinburgh Castle.jpg|
File:Firth of Forth.jpg|thumb|
File:Wfm firth of forth.jpg|
File:FirthofForthmap.png|
File:Portobello Solent Express1 2007-07-28-cropped.jpg|
File:Blue Star 1 Firth of Forth.JPG|


## इन्हें भी देखें
* फ़ोर्थ नदी

## सन्दर्भ

## बाहरी कड़ियाँ

*Isle of May bird observatory
*''Forthfast'' experimental hovercraft service, 16–28 July 2007
*Inchcolm Virtual Tour Take a virtual tour around some of the Inchcolm's military defences

श्रेणी:स्काॅटलैंड का भुगोल
श्रेणी:स्काॅटलैंड
श्रेणी:एडिनबर्ग
श्रेणी:जलरचना
श्रेणी:ब्रिटेन का भुगोल
मात्रिका प्रसाद कोइराला

**मात्रिका प्रसाद कोइराला** वा **मातृका प्रसाद कोईराला** ( ( ; १ जनवरी १९१२ – ११ सितम्बर १९९७) एक नेपाल के प्रधानमंत्री थे , ये दो बार प्रधानमंत्री पद पर रहे थे जो (१६ नवम्बर १९५१ से १४ अगस्त १९५२) और १५ जून १९५३ से १४ अप्रैल १९५५) तक नेपाल के प्रधानमंत्री रह चूके है।  इनका निधन १९९७ को नेपाल के विराटनगर में हुआ था।

## सन्दर्भ

श्रेणी:1912 में जन्मे लोग
श्रेणी:१९९७ में निधन
श्रेणी:नेपाल के प्रधानमन्त्री
श्रेणी:नेपाली कांग्रेस राजनीतिज्ञ
श्रेणी:नेपाल के लोग
शाह जो रसालो

**शाह जो रसालो**, सिन्ध के सूफी कवि शाह अब्दुल लतीफ की काव्य रचना है। 

## बाहरी कड़ियाँ
*शाह जो रसालो (अरबी लिपि में)

श्रेणी:सिन्धी साहित्य
अर्धनागरी

**अर्धनागरी** एक भारतीय लिपि थी जो नागरी और सिद्धम लिपि का मिश्रित रूप थी। इसे 'भटाक्षरी' भी कहते हैं। यह मालवा में (विशेषतः, उज्जैन में) प्रयुक्त होती थी।

श्रेणी:भारतीय लिपियाँ
परिचय (गायक)

**परिचय** (जन्म २२ अगस्त)  एक भारतीय - कनाडियन गायक ,संगीतकार तथा संगीत निर्माता है इन्होंने कई हिन्दी फ़िल्मों में गाने गाये हैं।  १९ फ़रवरी २०१६ को प्रदर्शित हुई गिरीश कुमार तथा नवनीत कौर ढिल्लों अभिनीत लवशुदा फ़िल्म में इन्होंने ४ से ५ गाने लिखे है। 
## सन्दर्भ

श्रेणी:भारतीय गायक
श्रेणी:संगीतकार
श्रेणी:जीवित लोग
श्रेणी:गायक
निशिकांत कामत

**निशिकांत कामत** एक भारतीय फिल्म निर्देशक थे जिनका जन्म 17 जुलाई 1970 को दादर, महाराष्ट्र में हुआ और 17 अगस्त 2020 को हैदराबाद में निधन हुआ। उनकी पहली फिल्म, डोंबिवली फास्ट ने मराठी सिनेमा में खूब प्रशिद्धि दिलाई, क्योंकि यह 2005 साल की सबसे बड़ी मराठी फिल्म बनी थी। उन्होंने तमिल में, माधवन के साथ इवानो ओरुवन के रूप में अपनी फिल्म की रीमेक बनाई। इसके अलावा हिन्दी में उन्होंने दृश्यम और रॉकी हैंडसम जैसी फिल्में बनाई।

## फिल्में

## सन्दर्भ

श्रेणी:1970 में जन्मे लोग
श्रेणी:२०२० में निधन
श्रेणी:भारतीय फ़िल्म निर्देशक
चार दिन की चांदनी

**चार दिन की चाँदनी** भारतीय हिन्दी फिल्म है, जिसका निर्देशन और निर्माण समीर कर्णिक ने किया है। इस फिल्म में मुख्य किरदार में तुषार कपूर और कुलराज रंधावा थे। इसके अलावा अनुपम खैर, ओम पुरी और अनीता राज सहायक किरदार में थे। यह फिल्म 9 मार्च 2012 को सिनेमाघरों में प्रदर्शित हुई।

## कलाकार
* कुलराज रंधावा - चाँदनी
* तुषार कपूर - विक्रम सिंह / पप्पी सरदार
* अनुपम खेर - चन्द्रवीर सिंह
* ओम पुरी - फ़तूर सिंह
* मुकुल देव - उदय भान
* जॉनी लीवर - पान सिंह
* अनीता राज - देविका
* सुशांत सिंह - यशवंत सिंह
* चन्द्रचूर सिंह - पृथ्वी सिंह
* फरीदा ज़लाल - पम्मी कौर
* राहुल सिंह - शैतान
* श्रुति शर्मा - दिव्या रेणुका 
* राणा जंग बहादुर - मनजीत

## निर्माण

## समीक्षा
इस फिल्म की समीक्षा करते हुए दीपक असीम ने कहा कि इसमें जबरन हास्य पैदा करने की कोशिश की गई है। जिससे कहानी पूरी तरह से चौपट हो गई। फिल्म में इतनी सारी खामियाँ हैं कि गिनना और गिनाना मुश्किल है।

## गाने

## सन्दर्भ

## बाहरी कड़ियाँ

श्रेणी:2012 में बनी हिन्दी फ़िल्म
आनुवंशिक रूप से परिवर्तित जीव

**आनुवंशिक रूप से परिवर्तित जीव** या **जनुकीय परावर्तित जीव** () एक ऐसे जीव को कहते हैं जिसके जीन जैनेटिक अभियांत्रिकी की मदद से बदल दिए गए हों। ये दवाइयों, आनुवंशिक रूप से परिवर्तित भोजन और वैज्ञानिक अनुसन्धान में प्रयोग किए जाते हैं। 

एक जानवर जो कोशिकाओं में विदेशी जीन पेश करता है या विशिष्ट जीन जैसे एंटीसेन्स आरएनए के कार्य को रोकता है। ट्रांसजेनिक पशु और ट्रांसजेनिक पशु दोनों। उपयोग के उदाहरणों में (1) एक मॉडल जानवर है जो मानव जीन डीएनए के कार्य का विश्लेषण करता है, (2) मानव रोग का एक आदर्श पशु, (3) एक नई प्रजाति पशु जो घरेलू जानवरों जैसे अनुवांशिक विशेषताओं में सुधार करता है, (4) पशु उत्पादन जानवरों, आदि बनाए जाते हैं। चूहे का मुख्य रूप से उपयोग किया जाता है, लेकिन बोवाइन, भेड़ और जैसे ही उपयोग किया जाता है। (2) में, कुछ उपलब्धियां जैसे कि हाइपरटेंशन मॉडल माउस और सिकल सेल एनीमिया मॉडल माउस पहले ही सुधार कर चुके हैं, और (3) एक भेड़ के विकास में सफल रहा है जो ऑस्ट्रेलिया में बड़ी मात्रा में ऊन का उत्पादन कर सकता है (3) । इसके अलावा (4) भी "पशु फैक्टरी", भेड़ जो ट्रिप्सिन जो मां के दूध में एक बड़ी राशि में एक प्रोटियोलिटिक एंजाइम है स्रावित करता है, गोजातीय जो थ्रांबोलिटिक एजेंट स्रावित करता है, आदि विकसित कर रहे हैं कहा जाता है। 
जटिल बहुकोशिकीय यूकेरियोट्स (अधिक विशेष रूप से Weissmanists) में, यदि ट्रांसजेन मेज़बान की जर्मलाइन कोशिकाओं में शामिल किया गया है, परिणामी मेज़बान सेल ट्रांसजेन को अपने वंश में पारित कर सकता है। यदि ट्रांसजेन somatic कोशिकाओं में शामिल किया गया है, तो ट्रांसजेन somatic सेल लाइन के साथ रहेंगे, और इस प्रकार इसके मेज़बान जीव। 
जीन डिलीवरी रोगियों में चिकित्सकीय परिणाम को बढ़ावा देने के लिए जीन की शुरुआत या सिलेंसिंग के लिए जीन थेरेपी में एक आवश्यक कदम है और फसलों के अनुवांशिक संशोधन में भी आवेदन है। विभिन्न प्रकार की कोशिकाओं और ऊतकों के लिए जीन डिलीवरी के कई अलग-अलग तरीके हैं।

जीन डिलीवरी मेज़बान कोशिकाओं में डीएनए या आरएनए जैसे विदेशी अनुवांशिक सामग्री को पेश करने की प्रक्रिया है। आनुवांशिक सामग्री जीन अभिव्यक्ति को प्रेरित करने के लिए मेज़बान सेल के नाभिक तक पहुंचनी चाहिए। सफल जीन डिलीवरी के लिए विदेशी आनुवंशिक सामग्री को होस्ट सेल के भीतर स्थिर रहने की आवश्यकता होती है और या तो जीनोम में एकीकृत हो सकती है या इसके स्वतंत्र रूप से दोहराया जा सकता है। इसके लिए वेक्टर के हिस्से के रूप में संश्लेषित होने के लिए विदेशी डीएनए की आवश्यकता होती है, जिसे वांछित होस्ट सेल में प्रवेश करने और उस सेल के जीनोम में ट्रांसजेन देने के लिए डिज़ाइन किया गया है। जीन डिलीवरी के लिए विधि के रूप में उपयोग किए जाने वाले वेक्टरों को दो श्रेणियों, पुनः संयोजक वायरस और सिंथेटिक वैक्टर (वायरल और गैर-वायरल) में विभाजित किया जा सकता है।

श्रेणी:आण्विक जैविकी
*
जाट आरक्षण आंदोलन

**जाट आरक्षण आंदोलन**  फरवरी 2016 में उत्तर भारत के जाट लोगों (विशेषकर हरियाणा राज्य में) द्वारा किए गए हिंसक विरोध प्रदर्शनों की एक श्रृंखला थी। जिनमें वे अपने समुदाय के 
लिए अन्य पिछड़ा वर्ग (ओबीसी) का दर्जा मांग रहे थे। 

पुलिस और दर्शकों ने विरोध प्रदर्शन के शुरुआती चरण को शांतिपूर्ण बताया लेकिन बाद में यह जाट समुदाय के नेतृत्व में हिंसक दंगों में बदल गया, खासकर रोहतक शहर में। 12 फरवरी से शुरू होकर, जाटों ने रेलवे लाइनों और सड़कों को अवरुद्ध करके आरक्षण के लिए अहिंसक विरोध प्रदर्शन किया, जबकि गैर-जाटों ने उनकी मांगों का विरोध करते हुए जवाबी विरोध प्रदर्शन किया। 18 फरवरी को, गैर-जाट प्रदर्शनकारियों के एक समूह ने 2016 के जेएनयू देशद्रोह विवाद के खिलाफ प्रदर्शन कर रहे वकीलों के एक समूह के साथ हिंसक झड़प कर दी, उन्होंने वकीलों को जाट समझ लिया। बाद में उनका जाट छात्रों से भी टकराव हुआ। उसी दिन पुलिस ने कथित तौर पर नाकाबंदी खुलवाने की कोशिश के दौरान रोहतक में कुछ जाट छात्रों की पिटाई कर दी. पुलिस ने एक बॉयज़ हॉस्टल पर भी छापा मारा और कथित तौर पर जाट छात्रों के साथ मारपीट की, यह घटना कैमरे में कैद हो गई और सोशल मीडिया पर प्रसारित हो गई। इन घटनाओं के बाद पूरे हरियाणा में अंतरजातीय हिंसा की कई घटनाएं हुईं।

श्रेणी:आरक्षण आन्दोलन
श्रेणी:2016 में भारत
श्रेणी:आन्दोलन
श्रेणी:जाट
सामाजिक भूगोल

**सामाजिक भूगोल** () मानव भूगोल की एक शाखा है। यह शाखा सामाजिक सिद्धांत और समाजशास्त्रीय संकल्पना से संबंधित है तथा समाज के विविध तत्वों एवं प्रक्रियाओं का स्थानिक अध्ययन करती है। ब्रिटैनिका एन्साइक्लोपीडिया के विवरण अनुसार, "सामाजिक भूगोल अपना ध्यान समाज में मौजूद विभाजनों, शुरुआती तौर पर वर्ग-विभाजन, नृजातीयता (एथनिसिटी) और कुछ हद तक धर्म (आधारित विभाजन) पर केंद्रित करता है; हालांंकि, हाल में इसमें और कई चीजें जुड़ी हैं, जैसे कि लिंग (जेंडर) और कामुक झुकाव, उम्र इत्यादि।
## सन्दर्भ

श्रेणी:मानव भूगोल
बफर विलयन

[thumb|एसेटिक अम्ल और सोडियम एसिटेट के विलयन का अनुमापन वक्र (Titration curve)। इस वक्र में विलयन के [pH|पीएच का मान उसमें मिलायी गयी NaOH की मात्रा के साथ दिखाया गया है। ]]
**उभय-प्रतिरोधी विलयन** या **बफर विलयन** (buffer solution) किसी दुर्बल अम्ल तथा उसके संयुग्मी क्षारक अथवा किसी दुर्बल क्षारक एवं उसके संयुग्मी अम्ल का जलीय विलयन होता है। बफर बिलयन का मुख्य गुण यह है कि इसमें किसी प्रबल अम्ल या प्रबल क्षारक की थोड़ी मात्रा या मध्यम मात्रा मिलाने पर भी इसका पीएच बहुत कम बदलता है।

### जीवविज्ञान में प्रयुक्त सामान्य बफर यौगिक

## सन्दर्भ

## इन्हें भी देखें
*सम आयन प्रभाव

श्रेणी:विलयन
बल्गेरियाई का रोमनीकरण

बल्गेरियाई भाषा का रोमनीकरण के लिए सुव्यवस्थित प्रणाली गणित और 1995 में विज्ञान की बल्गेरियाई अकादमी, जो निम्न तालिका द्वारा परिभाषित किया गया है पर सूचना विज्ञान के संस्थान में एल इवानोव द्वारा बनाई बल्गेरियाई वर्णमाला के लिप्यंतरण की एक प्रणाली है:

प्रणाली में संयुक्त राष्ट्र द्वारा बुल्गारिया (), और भी 2012 में से सरकारी उपयोग के लिए अपनाया गया था, और संयुक्त राज्य अमेरिका और ब्रिटेन द्वारा 2013. में।

## चित्रण

उदाहरण (मानव अधिकारों की सार्वभौम घोषणा के अनुच्छेद 1)

## सन्दर्भ

श्रेणी:सीरिलिक लिपि
इवान पावलोव

**इवान पत्रोविच पावलोव** ( 26 सितंबर 1849 - 27 फरवरी 1936)  एक रुसी फिजियोलॉजिस्ट थे। पावलोव ने 1904 में फिजियोलॉजी या मेडिसिन के लिए नोबेल पुरस्कार जीता था, यह पहला रूसी नोबेल पुरस्कार विजेता था। 2002 में प्रकाशित सामान्य मनोविज्ञान की समीक्षा में एक सर्वेक्षण, 20 वीं शताब्दी के 24 वें सबसे उद्धृत मनोचिकित्सक के रूप में पावलोव को स्थान दिया था। शास्त्रीय कंडीशनिंग अथवा चिर प्रतिष्ठित प्रानुकूलन पावलोव के सिद्धांत विभिन्न शैक्षणिक कक्षाओं सहित प्रयोगात्मक और नैदानिक ​​सेटिंग्स में संचालित करने के लिए पाए गए हैं।

इस सिद्धांत के शैक्षिक निहितार्थ- विद्यार्थियों ने अच्छी आदतों का निर्माण करना- माता बच्चों को सुबह नींद से जगाती है तो बालक उठ जाता है ये स्वाभाविक उद्दीपक से स्वाभाविक अनुक्रिया हुई, अब माता बालक को उठाने से पहले बल्ब जलाती है बाद में आवाज लगाती है ये क्रिया ज्यादा समय तक होती है तो बालक बल्ब जलते ही उठ जायेगा|

पशुओं के प्रशिक्षण में-  यदि सर्कस के शेर के प्रशिक्षण में सिखाया जाता है कि चाबुक से मारने पर शेर रिंग के अन्दर से छलांग लगाता है तो चाबुक से मारना स्वाभाविक उत्तेजक हुआ, यदि चाबुक मारने से पहले किसी भोंपू की आवाज सुनाई जाती है तो थोड़े ही दिनों में शेर भोंपू व चाबुक से अनुबंध स्थापित कर लेता है और अब मात्र भोंपू बजने से वह छलांग मारता है|

भय दूर करने में- बालक प्राय: पुलिस, डाक्टर, चूहा आदि को देखकर डर जाते हैं क्योंकि उनके साथ वहाँ अनुबंध स्थापित कर चुके होते है। यदि इनके इस डर को दूर करना है तो प्रति अनुबंध के द्वारा किया जा सकता है।

## सन्दर्भ
अनुकूलित अनुक्रिया से आशय क्या है ?

जो क्रिया पूर्व में स्वभाबिक उद्दीपक से हो रही थी वहीं क्रिया अब अस्वाभाविक उद्दीपक के माध्यम से होने लगे तो उसे अनुकूलित अनुक्रिया कहते है|

## बाहरी कड़ियाँ

श्रेणी:जीव वैज्ञानिक
श्रेणी:शरीरवैज्ञानिक
52 पत्तों का समूह (ताश)

thumb|सारे पत्ते, अंग्रेज़ी पैटर्न में।
52 फ़्रांसीसी ताश सबसे सामान्य पत्तियाँ की समूह है आजकल। चार रंग हैं इस प्रकार के ताश में: चिड़ी/चिड़िया (♣), ईंट (♦), पान (♥) और हुकुम (♠)। सभी रंग में है अंक के पत्ते, 1 से 12. अन्य पत्तों है शक्ल के पत्तों: बादशाह,  बेगम, और ग़ुलाम। दो जोकर और होते हैं, परंतु यह उपयोग नहीं होते हैं।

## रंग और स्थान




## सन्दर्भ

## बाहरी कड़ियाँ

श्रेणी:खेल
ला-शातैलिए का नियम

रसायन विज्ञान में **ला-शतैलिए का नियम** (Le Châtelier's principle) किसी रासायनिक साम्य से सम्बन्धित दशाओं को परिवर्तित करने पर उस साम्य पर पड़ने वाले प्रभाव का पूर्वानुमान लगाने में सहायक होता है। इसलिये इसे 'साम्य नियम' ((Equilibrium Law) भी कहते हैं। इस सिद्धान्त का प्रतिपादन फ्रान्स के वैज्ञानिक हेनरी लुई ला-शातैलिए (Henry Louis Le Châtelier) ने किया था किन्तु कार्ल फर्डिनाण्ड ब्राउन ने भी इसे स्वतन्त्र रूप से इसकी खोज की थी।

यह नियम निम्नलिखित है-
: *साम्यावस्था में स्थित किसी निकाय (सिस्टम) के सान्द्रण, ताप, आयतन, या दाब में परिवर्तन करने पर वह निकाय अपने को इस प्रकार समायोजित करता है कि किये गये परिवर्तन को (आंशिक रूप से) कम कर सके। इस प्रकार एक नयी साम्यावस्था स्थापित होती है।

इसी को दूसरे तरह से इस प्रकार कह सकते हैं-
: *साम्यावस्था में स्थित किसी निकाय को बिक्षुब्ध (disturb) करने पर वह तन्त्र अपने आप को इस प्रकार समायोजित करता कि परिवर्तन को निष्प्रभावी बनाया जा सके।

श्रेणी:साम्य रसायन
विलेयता साम्य

**विलेयता साम्य** (Solubility equilibrium) एक प्रकार का गतिक साम्य है। विलेयता साम्य की स्थिति वह स्थिति है जब कोई रासायनिक यौगिक ठोस रूप में अपने ही विलयन से साम्य की स्थिति में हो। 

श्रेणी:विलयन
टेस्ट क्रिकेट में सबसे ज्यादा शतक लगाने वालों की सूची

टेस्ट क्रिकेट में अब तक भारत के पूर्व बल्लेबाज़ सचिन तेंदुलकर शीर्ष पर है उन्होंने कुल ५१ शतक लगाये।

## सूची

## सन्दर्भ
श्रेणी:टेस्ट क्रिकेट
दमित्रोव

दमित्रोव एक रुसी नगर है। यह मास्को ओब्लास्ट की दिमित्रोव्सकी डिस्ट्रिक्ट, का प्रशासनिक केंद्र भी है। 

## सन्दर्भ

## बाहरी कड़ियाँ

श्रेणी:रुसी शहर, नगर और कसबे